projecte-aina/catalan_government_crawling huggingface dataset:
Per sumar esforços, les diputacions de Barcelona, Girona, Lleida i Tarragona i la Val d'Aran signen també la nova campanya de promoció turística.
Sota el lema Catalunya és casa teva, el 19 de juny es posa en marxa una nova campanya de promoció que presenta la destinació catalana com a una opció turística propera, de qualitat, i amb una identitat pròpia que la fa singular.
Es tracta d'una campanya enfocada, en una primera onada, al turisme de proximitat (català, estatal i internacional) que tindrà continuïtat de cara a la tardor per potenciar el mercat internacional més llunyà que no forma part d'aquesta primera corona de proximitat.
S'hi destina la xifra rècord de més de 7,4 milions d'euros per promocionar la destinació.
Es tracta d'una campanya de país per fer costat a un dels sector més castigats pels efectes de la COVID-19.
Catalunya necessita reactivar el sector turístic per evitar, així, el tancament de moltes petites i mitjanes empreses.
Per aquest motiu, els patronats de turisme de les diputacions de Barcelona, Girona, Lleida, Tarragona i la Val d'Aran s'han afegit a aquesta iniciativa per tal de sumar esforços i treballar en un mateix objectiu comú.
Conselleries com les de Cultura (a través de l'Agència Catalana de Patrimoni Cultural) i Agricultura, Ramaderia, Pesca i Alimentació (a través de la Direcció General de Pesca i Afers Marítims i l'Institut Català de la Vinya i el Vi) faran servir el mateix eslògan en les seves campanyes.
I Ferrocarrils de la Generalitat de Catalunya (FGC), del Departament de Territori i Sostenibilitat, vinilarà alguns dels seus ferrocarrils amb la imatge de la campanya i participarà en la seva difusió als mitjans.
La campanya utilitza un eslògan, Catalunya és casa teva, que Turisme de la Generalitat de Catalunya fa servir des de l'any 2015 però que ara més que mai és vigent i pren tot el seu sentit perquè transmet amb senzillesa i claredat els missatges que es volen comunicar: ara és el moment de moure'ns per Catalunya i gaudir d'ella amb els cinc sentits.
L'il·lustrador Conrad Roset ha participat en la creativitat de la campanya, aportant el to més emocional a través dels seus dibuixos.
Turisme de la Generalitat inverteix en aquesta campanya, que comença ara i que s'allargarà fins l'any 2021, 7,4 M€, el pressupost més important en promoció turística que s'ha fet fins ara a Catalunya en una campanya.
La Llei 13/2002 de Turisme de Catalunya i la resta de disposicions reglamentàries en matèria turística, en la línia del que també recull la Directiva europea 2006/123/CE de serveis en el mercat interior, comparteixen com a objectiu explícit el de fomentar un alt nivell de qualitat del serveis turístics propis mitjançant les polítiques de qualitat adients per tal de disposar d'un sistema de qualitat integral, integrador i universal.
El sistema català de qualitat turística, l'estructuració del qual recull l'Ordre EMO/418/2012, de 5 de desembre, és el conjunt d'eines i instruments tècnics, jurídics, econòmics i humans que l'administració turística de Catalunya i els agents privats del sector turístic disposen i gestionen amb la finalitat de garantir la projecció competitiva de Catalunya com a destinació turística d'alt valor afegit.
El sistema de qualitat turística de Catalunya s'estructura en tres grans àmbits funcionals: la categorització, l'especialitat i l'excel·lència turístiques.
La categoria turística identifica les característiques específiques de cada empresa, establiment o activitat concreta.
L'especialitat turística identifica les característiques específiques de servei adreçades a un grup d'usuaris concret.
L'excel·lència permet determinar i garantir a l'usuari que la gestió de l'oferta turística sol·licitada i l'atenció al client satisfaran les seves expectatives en relació amb les característiques de l'empresa, establiment o activitat reconegudes i anunciades.
Consulteu els establiments o habitatges d'ús turístic amb especialitat o categoria, a la guia oficial d'establiments turístics
Des de l'1 de setembre fins a les 14:00 hores del dia 16 de novembre de 2020
Del 10 de setembre a les 14:00 del 30 de setembre del 2020
Del 26 de juny al 27 de juliol de 2020 o fins exhauriment de pressupost
Consulteu l'estat dels vostres tràmits i gestions
Amb les diferents oficines de la Generalitat
Presenteu una sol·licitud, escrit o petició sobre qualsevol assumpte, per via telemàtica
Comproveu l'autenticitat dels documents electrònics emesos per la Generalitat
El conseller Tremosa lliura el premi al vencedor de la cursa de MotoGP
El conseller d'Empresa i Coneixement, Ramon Tremosa, ha assegurat que l'objectiu del Govern és "garantir la continuïtat del model d'èxit que és el Circuit de Barcelona-Catalunya", i que assumirà la presidència de la infraestructura per tal de "fer front als reptes urgents que afronta l'entitat", com la renovació dels contractes dels campionats de F1 o de MotoGP.
Tremosa, que avui ha assistit a la celebració del GP de Catalunya de MotoGP, ha recordat que, segons demostren alguns estudis, el Circuit genera un impacte econòmic de més de 300 milions d'euros anuals, i que la part d'aquests recursos que es tradueixen en impostos, uns 60 milions, compensen "amb escreix" l'aportació que hi fa la Generalitat, a més de dinamitzar l'economia de la comarca i posicionar la marca Catalunya arreu del món. "
No tot són les grans competicions internacionals: el circuit té activitat gairebé cada dia de l'any", ha reblat.
El conseller assumirà dimarts la presidència de Circuits de Catalunya, SL, l'empresa que gestiona el Circuit de Barcelona-Catalunya després de la dimissió, el passat divendres, de Maria Teixidor.
De fet, avui mateix s'ha reunit amb el president de Dorna, empresa organitzadora del campionat mundial de MotoGP, a qui ha agraït la voluntat de "col·laborar amb nosaltres i fer del traçat de Montmeló una seu permanent de la competició".
A més, Tremosa ha mostrat la seva disposició a participar en les negociacions per a la renovació del contracte de la F1, que s'hauria de materialitzar a curt termini.
"L'empresa disposa de personal qualificat per dur a terme aquestes negociacions; jo les acompanyaré i prendré part en allò que convingui", ha matisat.
Tremosa ha anunciat que, un cop s'hagin resolt aquestes urgències, es revisarà el model de governança de l'entitat.
En aquest sentit, Tremosa també ha valorat l'impacte de la COVID-19 en els grans esdeveniments esportius.
"Hem d'aprendre a conviure amb aquesta situació: enguany no hi ha hagut públic, però hem aconseguit salvar el fil de la continuïtat dels principals esdeveniments mundials que s'hi celebren.
Ara hem d'analitzar com podrem estar d'aquí un any pel que fa a vacunes o testos ràpids, perquè això ens obliga a tots a un replantejament de la situació", ha valorat.
En aquest sentit, el conseller també ha posat en valor les mesures de prevenció que es realitzen al Circuit, i ha explicat que aquest cap de setmana s'han realitzat 2.000 proves PCR per a al GP de MotoGP.
Guia del patrimoni arquitectònic català destinada tant als residents al país com als visitants ocasionals elaborada sobre la base de l'inventari de patrimoni arquitectònic de la Generalitat de Catalunya.
Comprèn els monuments catalans amb declaració d'interès artístic, obres de reconegut valor i els principals museus ordenats per municipis.
La informació es complementa amb una presentació sobre la geografia, la història i l'art a Catalunya, i un capítol de rutes aconsellables a través de l'art català.
Presentació del nostre país amb informació i fotografies de tot Catalunya, en format diari.
Amb aquest opuscle us proposem una selecció - amb les limitacions que comporta haver de triar - de les festes que se celebren a Catalunya al llarg de l'any, distribuïdes en les quatre estacions, i que tenen també interès turístic.
Aquest llibre mostra moltes realitats que dissenyen el que ha estat la Catalunya dels darrers cent anys i és, a la vegada, un autèntic mostrari d'estils.
D'aquí que admeti, com a mínim, tres lectures: la geogràfica, tant física com humana; l'estrictament històrica, que s'obre amb el dolmen de Romanyà i es tanca amb les grans edificis fabrils i, a l'últim, l'artística i la literària, que assoleix els seus moments més brillants amb el romànic.
Les últimes etapes del Camí Ignasià recorren les Terres de Lleida i la Catalunya Central, travessant les comarques del Segrià, Pla d'Urgell, l'Urgell, la Segarra, l'Anoia i el Bages.
Els 183 quilòmetres abans d'arribar a la Cova de Sant Ignasi, a Manresa, permeten gaudir d'un viatge espiritual i introspectiu i, al mateix temps, descobrir els atractius dels espais naturals, pobles i ciutats que travessa.
El Camí Ignasià recrea l'itinerari que el cavaller Ignasi de Loiola va recórrer l'any 1522 des de la seva localitat natal, Azpeitia (Guipúscoa), fins a la ciutat catalana de Manresa.
El camí, que s'ha traçat a partir de les anotacions
personals del sant, s'inicia a la casa on va néixer Ignasi de Loiola i ens condueix fins a la coneguda com a Cova de Sant Ignasi.
És un recorregut llarg i exigent.
En el mapa s'hi assenyalen a partir de pictogrames els principals atractius i recursos turístics de Catalunya.
El revers conté informació general, des de característiques geogràfiques, climàtiques i culturals de Catalunya fins a formalitats d'entrada, comunicacions, comerços, etc. festes populars, clubs de golf, estacions d'esquí, ports esportius, parcs naturals, clubs automobilístics, consolats, oficines de turisme.
Propostes que ens acosten a l'apassionant món de l'oli i, de pas, ens permeten conèixer el patrimoni, els paisatges i la gastronomia dels territoris oleícoles.
La Ruta 1714 és una proposta turística que es pot fer de forma completa o per etapes.
La majoria dels seus monuments es troben al llarg de l'Eix Transversal, a la Catalunya central, una zona amb nombroses sorpreses per descobrir.
Cadascun té una oferta cultural pròpia o al voltant molt interessant.
A més de reviure la història, recórrer la Ruta 1714 us traslladarà al període de la Catalunya moderna i us aproparà a l'interessant llegat artístic del barroc.
Els municipis que en formen part també ofereixen un ampli ventall d'activitats de lleure o a l'aire lliure.
A més, molts d'aquests indrets compten amb espectaculars vistes panoràmiques als paisatges del seu voltant i/o itineraris per fer a peu o en bicicleta.
L'oferta gastronòmica és abundant i hi trobareu restaurants que ofereixen adaptacions de receptes de la cuina que es feia al segle XVIII.
Les vies verdes són infraestructures de comunicació en desús, que s'han condicionat per convertir-les en recorreguts per a cicloturistes i senderistes.
La majoria són antics traçats ferroviaris que conserven els elements patrimonials -túnels, ponts, vies o estacions- i constitueixen una proposta de turisme tranquil, sostenible i alternatiu.
La principal característica de les vies verdes és que no permeten la circulació de vehicles motoritzats i tenen un traçat accessible i integrat en el medi natural.
A Barcelona Única es dóna una informació general de la ciutat, amb gran quantitat de fotografies.
La resta de marques comencen amb una introducció general de la marca i una explicació global de les seves comarques.
Segueixen una sèrie d'apartats que varien en funció de la marca, però sempre fent referència a les principals poblacions, d'on se'n destaquen el patrimoni cultural, la natura, els esports, l'aventura, la gastronomia i les festes populars.
Al final de cada apartat es troben les adreces i telèfons on es pot demanar més informació.
Un mapa de la marca amb els indrets més significatius tanca la publicació.
(Barcelona única, Costa Barcelona, Costa Brava, Costa Daurada, Paisatges Barcelona, Pirineus, Terres de l'Ebre, Terres de Lleida, Val d'Aran)
Tríptics que recullen informació pràctica sobre 20 trams del Camí de Sant Jaume de Galícia a Catalunya.
S'adrecen al públic en general interessat en recórrer el camí o algun dels seus trams.
L'objectiu d'aquesta publicació és donar a conèixer el tram que va des de Barcelona al Montestir de Montserrat i que el formen dos itineraris: el que va de Barcelona a Montserrat, travessant la serra de Collserola, i el que remunta el Llobregat fins al peu de la muntanya de Montserrat.
L'objectiu d'aquesta publicació és donar a conèixer el tram comprès entre el Monestir de Montserrat i Alcarràs del Camí de Sant Jaume de Galícia, declarat Patrimoni de la Humanitat per la Unesco.
L'objectiu d'aquesta publicació és donar a conèixer el tram que va des de Sant Pere de Rodes (el Port de la Selva) i el coll de Panissars (la Jonquera) fins al monestir de Montserrat.
Aquest itinerari, conjuntament amb l'anterior, configura el "braç major" del Camí de Sant Jaume de Galícia a Catalunya.
Una ruta plena d'atractius monumentals i culturals.
L'objectiu d'aquesta publicació és donar a conèixer el tram que va de Tarragona a Lleida.
Aquest tram té una longitud de 157 km, travessa set comarques i vint-i-vuit municipis i té el valor afegit de passar pels grans monestirs reials de la ruta del Císter.
L'objectiu d'aquesta publicació és donar a conèixer el tram que va de Tortosa a Batea.
Una gran part d'aquest camí coincideix amb el sender GR-99, que segueix el curs de l'Ebre, des del seu naixement a Fontibre fins al Delta.
La publicació reivindica l'antiguitat i la importància del monestir de Sant Pere de Rodes com a santuari devocional i recupera del món de la llegenda el seu paper com a enclavament de pelegrinatge.
Una història il·lustrada del monestir benedictí des de l'època antiga i els primers temps medievals fins a la consolidació com a punt de partida del Camí de Sant Jaume.
Transparència vol dir fer visible, accessible i comprensible la informació pública, amb caràcter permanent i actualitzat, per facilitar la participació ciutadana en els assumptes públics.
En aquest apartat, hi trobareu la informació subjecta a publicitat activa d'aquest Departament d'acord amb la Llei de Transparència.
Si voleu saber-ne més, consulteu el Portal de Transparència de la Generalitat de Catalunya.
Aquest catàleg d'icones identifica visualment i conceptualment un univers d'elements i significats del patrimoni cultural, natural i social de Catalunya en sentit ampli, tan tangible com intangible, que millor defineixen Catalunya com a destinació turística.
Es tracta de 40 informes sobre productes específics i 40 mapes més on apareixeran cartografiats cadascun dels elements.
Publicació anual de la Direcció General de Turisme que engloba i sintetitza el conjunt de dades estadístiques del sector turístic català emmarcades en un context socioeconòmic.
En aquest document es presenten tant els resultats de les dades del mercat laboral al sector turístic, com l'afluència i despesa turística al nostre país, fent incidència en la distribució i en l'impacte territorial segregat per mercats emissors, els resultats de l'oferta i ocupació als establiments d'allotjament turístic i, com a novetat aquest any, la recaptació de l'impost turístic.
Traducció al català del codi adoptat per la resolució A/RES/406 (XIII) de la tretzena Assemblea General de l'OMT (Santiago de Xile, 27 de desembre - 1 d'octubre de 1999).
Catàleg d'aquesta exposició que commemora el setanta - cinquè aniversari de la creació de l'OTC, Oficina de Turisme de Catalunya, creada l'1 de juny de 1932.
La nova publicació Guia local de valoració turística s'adreça a les entitats locals, públiques i privades, que vulguin fomentar l'activitat turística al seu territori, especialment amb criteris de desenvolupament sostenible i des de la identificació i la valoració dels seus atractius patrimonials.
Aquest document desplega el pla de posada en valor dels recursos turístics intangibles de Catalunya, basat en els episodis, indrets, llocs, personatges, mites, llegendes i tradicions vinculats a la història de Catalunya.
Així mateix, és un catàleg dels recursos intangibles susceptibles de ser convertits en un actiu o un producte turístic (patrimoni monumental i cultural, personatges històrics o llegendaris, festes i commemoracions, etc.) que ha servit de base per a l'elaboració del Mapa de recursos turístics intangibles.
El propòsit d'aquest petit opuscle és presentar una visió panoràmica dels trets principals que haurien de definir el turisme català, tant el que té lloc a Catalunya com el que practiquem els catalans a l'exterior: el turisme de qualitat, el turisme sostenible, el turisme responsable.
Aquest manual fixa els criteris i característiques de la senyalització turística, territorial i temàtica (T&T), establerts amb l'objectiu que serveixin de referència en futures actuacions al territori.
Conté prop de 1.200 denominacions de plats gastronòmics amb la seva corresponent traducció en diferents idiomes, amb voluntat d'ajudar a confeccionar les cartes dels menús dels establiments que ofereixen la nostra gastronomia.
La Biblioteca té com a principals objectius recollir, tractar i difondre la informació sobre els temes relacionats amb les àrees competencials del Departament (comerç, turisme, indústria, energia, empresa, etc).
Forma part de la Xarxa de Biblioteques Especialitzades de la Generalitat de Catalunya (BEG) i és biblioteca dipositària de les publicacions de l'Organització Mundial del Turisme (OMT)
Biblioteques Especialitzades de la Generalitat
Recursos gratuïts d'Internet al catàleg de la Biblioteca
Organització Mundial del Turisme
Selecció de catàlegs de biblioteques especialitzades, nacionals i públiques
Subscriviu-vos a través de butlletins gencat per rebre'l per correu electrònic
Passeig de Gràcia, 105, 2a planta, 08008 Barcelona
Per accedir a la Biblioteca, si us plau, demaneu cita prèvia:
93 48 49 816 / 817 / 818 correu electrònic: [EMAIL]
La Biblioteca de Comerç i Turisme posa a disposició dels ciutadans totes les publicacions editades pel Departament i pels seus organismes autònoms en matèria de comerç, turisme, empresa, indústria i artesania.
Les publicacions del Departament d'Empresa i Coneixement que són a la venda es poden adquirir a la Llibreria en línia de la Generalitat.
Les publicacions de l'àmbit de Turisme també estan a la venda a les oficines de turisme del Departament.
Edició multilingüe en català, castellà i anglès.
Calendari de les fires de Catalunya per a l'any 2020.
Inclou 462 activitats firals del país, amb les dades bàsiques de sector, població, adreça, telèfons i webs.
La publicació es pot adquirir a la xarxa de Llibreries Acreditades de la Generalitat de Catalunya, o a través de la Llibreria en línia de la Generalitat de Catalunya.
Aquest és l'informe en el qual s'analitza una sèrie d'indicadors firals corresponents a les activitats firals realitzades l'any 2015.
Aquesta publicació recull 10 experiències realitzades i desenvolupades per diferents fires de Catalunya, ubicades per tot el territori i amb temàtiques d'interès comú.
L'objectiu és ajudar a les institucions i empreses públiques i privades prestatàries de serveis firals, a que puguin gestionar de forma més eficient els seus processos de millor.
per Albert Carreras i Lídia Torra
La fira com a element dinamitzador de l'economia catalana és objecte d'estudi en aquest treball, que descriu l'evolució de l'activitat firal des dels seus orígens medievals fins a les anomenades Fires de Mostres i l'actual Fira de Barcelona.
Aquesta publicació pretén ajudar els operadors firals a donar una resposta coherent davant qualsevol situació de risc o d'emergència, i alhora es vol perfilar com el marc recurrent dels tècnics encarregats de redactar el pla d'autoprotecció dels recintes firals.
Manual que pretén donar resposta a la necessitat d'establir indicadors de l'estat de la qualitat i la productivitat del sector que permetin mesurar aquests dos paràmetres i, per tant, conèixer la seva evolució.
Publicació pràctica que consisteix en un recull de recomanacions i indicacions sobre com realitzar la senyalització dels recintes firals.
Proposa un sistema modular de fàcil aplicació, vàlid tant per a recintes i espais tancats com per fires que se celebrin a l'exterior o en recintes efímers.
Departament d'Indústria, Comerc i Turisme.
La guia s'estructura en sis apartats: instal·lacions elèctriques de baixa i alta tensió, gas, aparells elevadors, calefacció, climatització i aigua calenta sanitària, i prevenció d'incendis.
En tots els casos es donen instruccions i recomanacions per tenir legalitzats tots els serveis, així com els models de formularis i les entitats on cal adreçar-los.
Presentada de manera dinàmica, aquesta Guia exposa com rendibilitzar la participació empresarial en una fira, des de la planificació, l'assistència i el seguiment posterior a la fira fins al disseny de les accions de màrqueting.
Departament d'Empresa i Coneixement.
L'Anuari de la Distribució Comercial en règim d'autoservei és una eina d'anàlisi que elabora biennalment la Direcció General de Comerç, que analitza l'evolució en el període 2017-18 de les cinquanta principals empreses del sector de la distribució comercial amb punts de venda a Catalunya.
Com a novetat, l'edició de 2019 analitza també aspectes de comptabilitat social.
Resultat del treball col·laboratiu realitzat dins de la comunitat virtual Empresaris Comerç Futur, sota la direcció de Josep Capell, amb la intenció de servir de guia per a totes aquelles persones que vulguin implantar un Pla d'acollida a la seva empresa, o que vulguin actualitzar alguns dels seus continguts.
Josep-Francesc Valls (ESADE) presenta els casos de sis empreses del sector comercial català que han dut a terme estratègies de creixement amb èxit: Andreu Xarcuteria i Tastets, Culinarium, Farggi, La Creu Blanca, Plusfresc i Señor 1961.
Inclou unes claus a tenir en compte si es vol implantar una estratègia de creixement a les empreses del sector comercial.
Treball de recerca i anàlisi que recull les magnituds econòmiques i les característiques dels mercats de marxants, i que vol ser un instrument de gran utilitat tant per als professionals del sector com per als tècnics de comerç de les corporacions municipals.
2003 PVP 12,00 euros, 102 pàg., 2a edició
Dins la política de reforçament dels eixos comercials urbans, aquesta guia incideix fonamentalment en la senyalització d'aquest tipus d'establiments, tant pel que fa a la creació de logotips que indiquin l'existència d'una concentració de centres comercials oberts, com a l'elaboració de propostes concretes de senyalització.
2000, PVP 23,44 euros, 104 pàg.
La diversitat de situacions a les quals s'enfronten els centres històrics i comercials urbans impliquen un conjunt d'accions concertades entre els agents públics i privats en diversos àmbits.
Aquesta guia pretén proporcionar les actuacions més idònies per potenciar-los i dotar-los dels instruments de gestió necessaris i millorar la seva identificació respecte als diferents agents econòmics, socials i culturals que hi intervenen.
Des de l'Empordà fins a la Ribagorça, amb el Pirineu com a teló de fons, la ruta travessa un paisatge d'una bellesa colpidora, un escenari històric farcit de fets, personatges i llegendes, i esquitxat d'esglésies, monestirs, castells i viles que guarden el record d'aquells temps, que són també els temps de la infància d'Europa, del feudalisme, de les croades i del romànic.
El turisme de luxe, una tendència a l'alça entre els australians
L'ACT promociona els càmpings catalans al Benelux i tendències del mercat belga
Nous paquets a Catalunya dels operadors americans i tendències de compra en viatges d'aventura a través de les agències
Oferta de turisme accessible i aplicacions turístiques preferides pels alemanys
El Som Cultura Tour arriba a París i el turisme cultural es converteix en el segon segment més demandat
Calendari de vacances 2019 i novetats en els perfils de turistes
Participació a la ILTM China, primer workshop de turisme esportiu i presència a les xarxes de la influencer Iris CAI
L'Agència Catalana de Turisme promociona la natura i la gastronomia de Pirineus
Presentacions de turisme cultural i l'OTA On the Beach compra l'operador Classic Collection
Promoció de l'oferta catalana de turisme de reunions a Moscou
El grup brasiler CVC adquireix el consolidador Esferatur i amplia el seu negoci a Argentina
Hàbits de viatge dels turistes portuguesos a Catalunya
Anima't a formar part del projecte turístic de Catalunya
Primera aproximació als nostres mercats emissors